**SREDSTVIMA JAVNOG INFORMIRANJA**

-SVIMA-

Poreč, 6. svibnja 2024.

### ***Free Poreč Riviera Bike Tours 2024***

### ***TZ Poreč, TZ Tar - Vabriga, TZ Funtana, TZ Kaštelir-Labinci i TZ Vižinada***

I ove godine Turističke zajednice Klastera Poreč Riviera (TZ Poreč, TZ Tar - Vabriga, TZ Funtana, TZ Kaštelir-Labinci i TZ Vižinada) nastavljaju sa organizacijom besplatnih vođenih bike tura **„Free Poreč Riviera Bike Tours“**. Besplatne bike ture provoditi će se **od ponedjeljka do petka** u periodu **od 13.5. do 28.6.2024.**, a voditi će ih stručni vodiči na **hrvatskom, engleskom i njemačkom jeziku**.

U ponudi će biti **pet besplatnih vođenih MTB tura** s polaskom iz **Poreča, Funtane, Tar-Vabrige, Kaštelira ili Vižinade**. Biciklisti će moći birati između laganih i srednje zahtjevnih ruta dužine **od 20 do 45 km** i od 115 do 450 m akumuliranog uspona.

**Rezervacija na ture je besplatna ali obavezna** i to najkasnije 12 sati prije polaska. Sve najave i upiti šalju se na Viber ili WhatsApp (T: +385 (0)91 604 1723, E-adresa: [bikecenterporec@gmail.com](mailto:bikecenterporec@gmail.com)).

Besplatne biciklističke ture hit su u turističkom svijetu i provode se u svim većim destinacijama. Cilj ovog projekta je valorizacija Poreštine kao **bike friendly destinacije** te pozicioniranje klastera kao **vodeće destinacije u Istri za obiteljski outdoor odmor**.

***Napomene o besplatnim MTB turama***

Besplatne ture ne uključuju pića, hranu ili ulaznice, a uz nadoplatu moguć je najam bicikala, kaciga i ostale biciklističke opreme. Kaciga je obavezna uz napomenu kako ture nisu preporučljive za djecu mlađu od 14 godina. Potrebno je znati voziti bicikl i imati osnovnu kondiciju za prijeći između 20 i oko 50 kilometara dnevno, a u slučaju potrebe osigurano je interventno vozilo. Vodič ima pravo izmijeniti rutu ovisno o vremenskim uvjetima i kondiciji gosta.

Detaljan program svih tura kao i karakteristike staza mogu se pronaći na internet stranicama turističkih zajednica Poreča, Tara-Vabrige, Funtane, Kaštelir-Labinci i Vižinade ( [www.myporec.com](http://www.myporec.com), [www.tar-vabriga.com](http://www.tar-vabriga.com), [www.funtana.com](http://www.funtana.com), [www.kastelir-labinci.com](http://www.kastelir-labinci.com), [www.tz-vizinada.hr](http://www.tz-vizinada.hr) ).

Radi što bolje promocije projekta, štampani su informativni letci na engleskom, njemačkom i talijanskom jeziku te plakati. Letci se mogu preuzeti u Informativnim centrima turističkih zajednica Klastera Poreč Riviera.

KOORDINATOR KLASTERA POREČ RIVIERA

*Turistička zajednica grada Poreča*

*Molimo Vas da priopćenje objavite u Vašem mediju.*